Polițiștii arădeni au fost sesizați, marți seara, despre faptul că, pe un teren de sport din municipiu, un tânăr ar fi decedat în timp ce desfășura activități sportive.
Este vorba de un cetățean italian de 26 de ani, care studia la o universitate din Arad.
Trupul neînsuflețit a fost transportat la Serviciul Județean de Medicină Legală, pentru efectuarea autopsiei și stabilirea cauzei decesului.
Nu sunt suspiciuni cu privire la săvârșirea unei fapte penale, transmite IPJ Arad.
(sursa: Mediafax)